SET ปิดพุ่ง16จุด ตามดาวน์ฟิวเจอส์พุ่ง158จุด รับสหรัฐฯ-จีนจ่อลงนามการค้าเฟสแรกกลางเดือนนี้
SET ปิดพุ่ง16จุด ตามดาวน์ฟิวเจอส์พุ่ง158จุด รับสหรัฐฯ-จีนจ่อลงนามการค้าเฟสแรกกลางเดือนนี้ โดยดัชนีปิดตลาดวันนี้ ที่ระดับ 1,595.82 จุด บวก 15.98 จุด หรือ 1.01% มูลค่าการซื้อขาย 5.45 หมื่นล้านบาท
2 ม.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,595.82 จุด บวก 15.98 จุด หรือ 1.01% มูลค่าการซื้อขาย 5.45 หมื่นล้านบาท ขณะที่ดัชนีดาวโจนส์ล่วงหน้า ณ เวลา 17.26 น. (ตามเวลาประเทศไทย) อยู่ที่ระดับ 28,667.00 จุด บวก 158 จุด หรือ 0.55%
10 หุ้นดันดัชนีวันนี้

ด้าน น.ส.จิตรา อมรธรรม รองกรรมการผู้จัดการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยวันนี้ปรับตัวเพิ่มขึ้น หลังมีความคืบหน้าเชิงบวกของการเจรจาการค้าระหว่างสหรัฐฯและจีน หลังจากที่ประธานาธิบดีสหรัฐฯ เตรียมลงนามข้อตกลงการค้าเฟสแรกกับจีนในช่วงกลางเดือนม.ค.นี้ ซึ่งเป็นปัจจัยหนุนที่ส่งผลอย่างมีนัยสำคัญทำให้ตลาดหุ้นทั่วโลกปรับตัวเพิ่มขึ้นในวันนี้
นอกจากนี้ตลาดหุ้นไทยยังมีแรงหนุนจากกลุ่มหุ้นพลังงานและปิโตรเคมีที่ปรับเพิ่มขึ้น รับผลบวกจากแนวโน้มราคาน้ำมันที่คาดว่าจะเพิ่มขึ้นหลังจากประเด็นสงครามการค้าผ่อนคลาย ช่วยผลักดันให้ดัชนีหุ้นไทยในวันนี้ดีดตัวขึ้นได้ค่อนข้างมาก
สำหรับแนวโน้มตลาดหุ้นไทยในวันพรุ่งนี้ คาดว่าจากทิศทางของการเจรจาการค้าระหว่างสหรัฐฯและจีนที่มีความคืบหน้าออกมา ทำให้ตลาดคลายความกังวลลงไปได้ส่วนหนึ่ง ทำให้ดัชนีมีโอกาสแกว่งตัวขึ้นได้ต่อ แต่ก็อาจจะมีแรงขายทำกำไรออกมาบ้างในบางช่วง ขณะที่ยังมีปัจจัยอื่น ๆ ที่ต้องติดตามในช่วงเดือนแรกของปีนี้ เช่น ความคืบหน้าของการแยกตัวของอังกฤษออกจากสหภาพยุโรป (Brexit), การเมืองในประเทศ และติดตามการประกาศผลการดำเนินงานของบริษัทจดทะเบียนปี 62 ที่จะเริ่มทยอยออกมา
พร้อมให้แนวต้าน 1,610 จุด แนวรับ 1,590 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
CPALL     มูลค่าการซื้อขาย  4,315.76  ล้านบาท ปิดที่   71.00 บาท  ลดลง  1.25 บาท
BAM       มูลค่าการซื้อขาย  3,072.67  ล้านบาท ปิดที่   19.70 บาท  เพิ่มขึ้น 1.60 บาท
PTT       มูลค่าการซื้อขาย  2,664.41  ล้านบาท ปิดที่   45.50 บาท  เพิ่มขึ้น 1.50 บาท
IVL       มูลค่าการซื้อขาย  2,049.12  ล้านบาท ปิดที่   36.25 บาท  เพิ่มขึ้น 1.25 บาท
IRPC      มูลค่าการซื้อขาย  1,859.13  ล้านบาท ปิดที่    3.94 บาท  เพิ่มขึ้น 0.26 บาท
 
ตลาดหุ้นเอเชีย
